देश की आजादी में शहीद उधम सिंह की भूमिका हमेशा अमर रहेगी: बिंद्रा
कांजनूगांवमें चल रही शहीद उधम सिंह कांबोज क्रिकेट प्रतियोगिता के पहले मैच में रादौर की टीम ने जीत हासिल की। विजयी टीम ने जुब्बल को पराजित किया। प्रतियोगिता का शुभारंभ युवा कांग्रेस के जिलाध्यक्ष प्रदीप बिंद्रा ने रिबन काटकर किया। इस दौरान उनकी ओर से प्रतियोगिता के आयोजकों को प्रोत्साहित भी किया गया।
उन्होंने कहा कि देश की आजादी में शहीद उधम सिंह की भूमिका हमेशा अमर रहेगी। देश की आजादी के लिए अपनी जान गंवाने वाले ऐसे शहीदों को युवा पीढ़ी हमेशा याद रखेंगी। कहा कि बदले हालात में अब देश को शहीद उधम सिंह जैसे जवानों की जरुरत है। जो कि जरुरत पड़ने पर अपनी जान दे सकें। उन्होंने कहा कि ऐसे शहीदों के नाम पर खेल प्रतियोगिताओं का आयोजन बेहद ही सराहनीय कदम है। उन्होंने कहा कि ऐसी प्रतियोगिताओं में हिस्सा लेने वाले युवा केवल शहीदों को नमन करेंगे बल्कि उनके भीतर खेल भावना भी मजबूत होगी। इससे पहले गांव में पहुंचने पर रादौर युवा कांग्रेस के अध्यक्ष जितेंद्र पोटली, महासचिव दीपक दत्ताना, समय बापौली, अनुराग शर्मा, रणबीर, अभिषेक कांबोज गुरविंद्र सिंह ने भी प्रदीप बिंद्रा की शानदार अगुवाई की थी। इस दौरान आयोजकों को इन युवाओं ने हर संभव सहयोग देने का भी ऐलान किया।
यमुनानगर| कांजनूमें क्रिकेट प्रतियोगिता में भाग लेने वाले खिलाड़ियों को प्रोत्साहन राशि देकर सम्मानित करते कांग्रेस युवा जिलाध्यक्ष प्रदीप बिंद्रा
hin_Deva hin_Deva hin_Deva hin_Deva